སྐབས་དེར་གཏན་ལ་ཕབ་པའི་སྒྲ་སྦྱོར་བམ་གཉིས་དེར་བཀས་བཅད་བྱས་པའི་ལོ་དང་།བཀས་བཅད་བྱེད་དགོས་པའི་རྒྱུ་མཚན།ཇི་ལྟར་བཀས་བཅད་ཚུལ་སོགས་བསྟན་ཡོད་པ་ལས།གཙོ་བོ་ནི་ཇི་ལྟར་བཀས་བཅད་བྱས་པའི་སྐོར་ཡིན་ཏེ།རྒྱ་བོད་ཀྱི་ལོ་ཙཱ་བ་དུ་མས་སྔར་གྱི་ཉམས་མྱོང་དང་ད་ལྟའི་གནས་ཚུལ་སོགས་ཡིག་བསྒྱུར་དང་སྤྱི་སྐད་ཀྱི་དོན་ལ་ཐུགས་གཞིག་ཟབ་མོ་གནང་ནས།༡༽གཞུང་གང་བསྒྱུར་ཀྱང་བརྡ་སྤྲོད་ཀྱི་དགོངས་དོན་དང་མཐུན་དགོས་པ།༢༽ཆོས་གཞུང་ལས་བྱུང་བའི་བརྗོད་བྱའི་དོན་དང་མཐུན་དགོས་པ།༣༽བོད་མི་རང་གིས་གོ་བདེ་བ་ཞིག་དགོས་པ་བཅས་རྩ་དོན་ཆེན་པོ་གསུམ་དང་།༡སྒྲ་བསྒྱུར་བ།༢དོན་བསྒྱུར་བ།༣ཐད་ཀར་བསྒྱུར་བ།༤ཐད་ལོག་ཏུ་བསྒྱུར་བ་བཅས་བསྒྱུར་ཐབས་རྣམ་པ་བཞི།